PATVIRTINTA

Gimnazijos direktoriaus 2021-10-22

įsakymu Nr. V- 53

**MARIJAMPOLĖS RYGIŠKIŲ JONO GIMNAZIJOS**

**OPKUS (OLWEUS PROGRAMOS KOKYBĖS UŽTIKRINIMO SISTEMOS)**

**PLANAS 2021-2022 MOKSLO METAMS**

**Gimnazijos apibūdinimas**

2022 m. gegužės mėn. Marijampolės Rygiškių Jono gimnazija švęs 155 metų jubiliejų. Pagrindinės veiklos sritys: pagrindinio ugdymo 2-osios dalies ugdymas bei vidurinis ugdymas, kita švietimo paslaugų veikla. Paskirtis – bendrojo lavinimo mokykla. Mokymo forma – dieninė. Steigėjas – Marijampolės savivaldybės taryba.

2021 - 2022 m.m. gimnazijoje yra 29 klasių komplektai, iš viso mokosi 812 mokinių. Nemokamą maitinimą gauna 42 mokiniai.

Gimnazijoje dirba 65 pedagoginiai darbuotojai, vienas psichologas, vienas socialinis pedagogas, neformaliojo ugdymo organizatorius.

Gimnazijoje veikia 34 neformaliojo švietimo būreliai.

Praėjusiais mokslo metais gimnazijoje 28 klasių komplektuose mokėsi 776 mokiniai.

Šiais mokslo metais gimnazijoje 29 klasėse mokysis 812 mokinių. Vidutiniškai po 28 mokinius klasėje.

Mokinių skaičius gimnazijoje išaugo vienu pilnu klasės komplektu. Iš gimnazijos išvyko 159 abiturientai ir 10 mokinių iš kitų klasių. Į pirmas gimnazijos klases atvyko virš 200 mokinių. Į kitas klases atvyko tik penki mokiniai.

Mokslo metų pradžioje gimnazijoje mokėsi 160 abiturientų. Mokslo metų eigoje į gimnaziją atvyko viena abiturientė, į SMC išvyko vienas abiturientas, viena mokinė nebaigė mokslo metų. Mokslo metų pabaigoje gimnazijoje mokėsi 159 abiturientai.

**2021** m. geriausius įvertinimus gavo 15 abiturientų. Jie gavo 21 šimtuką ir 5 devyniasdešimt devynetukus.

2021 m. brandos atestatą su pagyrimu gavo **5 abiturientai**: Mykolas Kralikas, Marius Danilevičius, Milena Luckutė, Erika Mališauskaitė, Džiugas Mockus.

Praėjusių mokslo metų pradžioje antrose gimnazijos klasėse mokėsi 198 mokiniai. Mokslo metų eigoje 2 mokiniai išvyko į kitas mokyklas. Atvyko taip pat 2 mokiniai. Mokslo metų pabaigoje antrose klasėse mokėsi 198 mokiniai.

Visi 198 mokiniai dalyvavo matematikos ir lietuvių k. pasiekimų patikrinime.

Kovo mėn. pirmą kartą vyko bandomasis nuotolinis PUPP.

Matematikos nuotolinis PUPP vyko balandžio 23 d. Lietuvių kalbos ir literatūros nuotolinis PUPP vyko gegužės 21 d.

Pagrindinio išsilavinimo pažymėjimus gavo visi 198 gimnazistai.

Praėjusiais mokslo metais gimnazijos mokiniai dalyvavo **nuotolinėse** savivaldybės tarpmokyklinėse olimpiadose ir konkursuose.

Iš viso 2021 m. buvo užimtos 55 prizinės vietos.

Pagal dalykų grupes prizinės vietos pasiskirstė taip: tiksliųjų ir gamtos mokslų grupė - **35** prizinės vietos; humanitarinių ir socialinių mokslų grupė - **19** prizinių vietų; menų ir technologijų grupė - **1** prizinė vieta

Gimnazijoje veikia Vaiko gerovės komisija, kuri siekia teikti efektyvią ir sistemingą pagalbą. Organizuojamas ir koordinuojamas prevencinis darbas, atsižvelgiant į individualius ugdytinių poreikius, teikiama pagalba, kuriama mokiniams saugi ir palanki ugdymosi aplinka, atliekamas mokinio specialiųjų ugdymosi poreikių vertinimas.

Vienas iš gimnazijos siekių – bendradarbiavimo kultūros tarp gimnazijos bendruomenės narių stiprinimas. Olweus programos nuostatos buvo integruotos į formalų ir neformalų ugdymą, metodinės tarybos veikla nukreipta siekti ne tik dalykinių, bet ir bendrųjų kompetencijų plėtojimo pažangos, klasių valandėlėse buvo nagrinėjamos amžiaus tarpsnių vertybinės nuostatos, socialinių įgūdžių vystymo svarba, VGK analizuotas gimnazijos mikroklimatas, bendravimo kultūros tarp gimnazijos bendruomenės narių niuansai.

**Olweus programos standartas**

Olweus programos kokybės užtikrinimo sistema (OPKUS) pradėta įgyvendinti nuo 2019 m. rugsėjo mėn. 2020 m. veiklos tęsiamos.

Vadovaudamiesi OPKUS standartu, mokyklos bendruomenės nariai tikisi nuosekliai taikyti Olweus patyčių prevencijos programos nuostatas tolimesnėje veikloje bei siekia užtikrinti programoje taikomų priemonių tęstinumą.

2021-06-18 Rygiškių Jono gimnazija buvo pripažinta OLWEUS mokykla, kuri laikosi prieš patyčias nukreiptų principų, atitinkančių OLWEUS patyčių prevencijos programos standarto ir jos kokybės užtikrinimo sistemos reikalavimus. Vadovaudamasi jais, gimnazija vykdo sisteminga patyčių prevenciją ir sprendžia įtariamų ar patvirtintų patyčių atvejus.

|  |  |
| --- | --- |
| **Stiprybės** | **Silpnybės** |
| * Gimnazija atvira bendravimui ir bendradarbiavimui. * Gimnazijoje dirba patyrę ir kvalifikuoti mokytojai. * Mokinių tėvams/globėjams patinka organizuojama veikla ir yra patenkinti, kad jų vaikai mokosi būtent šioje gimnazijoje. * Mokiniai gerai sutaria tarpusavyje, jaučiasi saugūs gimnazijoje. | * Nepakankamas tėvų įtraukimas į problemų sprendimą. * Dalis darbuotojų nenoriai pildo patyčių registracijos žurnalą. * Nepakankamai saugi gimnazijos teritorija. Ji yra miesto centre, neaptverta. * Turėti aiškius susitarimus. |
| **Galimybės** | **Grėsmės** |
| * Kurti draugišką atmosferą tarp mokinių ir mokytojų. * Organizuoti tėvų pedagoginį psichologinį švietimą, siekiant pagerinti tėvų pagalbą vaikams | * Mokinių socialinio elgesio neigiami pokyčiai, kultūros stoka. * Didėjantis tėvų abejingumas vaikų elgesiui, pedagoginių žinių stoka. * Naujų neigiamų socialinių reiškinių, priklausomybių atsiradimas. * Nėra įstatymų, apibrėžiančių patyčias kaip nusikalstamą veiką. * Didelė 14 - 19 metų mokinių koncentracija gimnazijoje, kelianti socialinių, psichologinių problemų. * Silpnėjanti mokinių psichologinė būsena. |

**Tikslas:** atsižvelgus į mokinių Olweus apklausos rezultatus, **tęsti Olweus patyčių prevencijos programą (OPKUS), siekiant vienu procentu sumažinti patyčių mastą gimnazijoje.**

**Uždaviniai:**

1. Nuosekliai laikytis organizacinių veiklų patyčių mažinimui įgyvendinti metodikos.
2. Stiprinti tvarkos priežiūrą gimnazijos teritorijoje.
3. Supažindinti naujai atvykusius mokinius ir mokytojus su Olweus patyčių prevencijos programos pagrindais.
4. Visas veiklas / darbus, stabdant patyčias, įforminti dokumentais, įprasta tvarka pildyti OPKUS dokumentus.

**Priemonių planas**

(užduočių, atsakomybių, laiko ribų, dokumentų šablonų ir procedūrų aprašas)

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos turinys** | **Data** | **Dokumentas,**  **pateikimo galutinis terminas** | **Atsakingas asmuo** | **Laukiami rezultatai** |
| 1. | Mokytojų ir aptarnaujančio personalo susirinkimai, skirti aptarti kokybės planą, tolimesnes veiklas: tyrimų rezultatus, MSG susirinkimus, vykdomos klasės valandėles ir pan. | 2021 m. spalis ir 2022 m. sausis-vasaris, balandis | C4  Kitą dieną po susirinkimo  C1  2020 m. | Direktorius | Darbuotojai sužinos, kaip jie gali prisidėti prie budėjimo tvarkos gerinimo, OLWEUS ir gimnazijos taisyklių taikymo, klasės  valandėlių vedimo, patyčių keliamų  problemų sprendimo. |
| 2. | 5 MSG susirinkimai.   1. OPPP principų kartojimas. Patyčių kopėtėlės, keturios Olweus taisyklės. 2. Mokinių socialinis emocinis ugdymas. Konfliktų valdymas, mediacijos pagrindai. 3. Bendravimo ir bendradarbiavimo su tėvais būdų ieškojimas 4. Mokinių apklausos „Patyčių masto nustatymas mokykloje“ rezultatų aptarimas. Olweus programos įsivertinimas (sėkmės ir nesėkmės). 5. Klasė ir bendruomenė kaip komanda. Patyčių žemėlapio suvokimas, taikymas praktikoje. | 2021 m. rugsėjis  2021 m. spalis  2021 m. gruodis  2022 m. kovas  2022 m. gegužė | R1  Kitą dieną po susirinkimo | MSG vadovai | Visi darbuotojai prisimins OLWEUS programos procedūras, sprendžiant patyčių atvejus bei mažinant patyčias. Darbuotojai gilins žinias, kaip stabdyti, mažinti patyčias gimnazijoje, perteiks žinias, nuostatas, formuos įgūdžius, vertybes mokiniams. Įgis naujų kompetencijų. |
| 3. | Koordinacinio komiteto susirinkimas | 2022 m. vasaris | Protokolai  Kitą dieną po susirinkimo | Koordinatorius, sekretorė | Gilins žinias, kaip stabdyti, mažinti patyčias gimnazijoje, perteiks žinias, nuostatas, formuos įgūdžius gimnazijos darbuotojams, teiks siūlymus direktoriui dėl programos įgyvendinimo bei tam tikrų veiklų. Įgis naujų kompetencijų. |
| 4. | Mokymai naujiems programos nariams | 2021 m. spalis, pagal poreikį | R3  Kitą dieną po mokymų | MSG vadovai | Nauji gimnazijos darbuotojai sužinos apie OLWEUS programos vykdymą, įsitrauks į gimnazijoje vykdomą  patyčių prevencijos darbą. |
| 5. | Mokinių apklausa | 2021 m. lapkritis-gruodis | Apklausos duomenys  C1  2020 m. | Instruktorius  Direktorius | Apklausos rezultatai bus naudojami prevencinio darbo efektyvinimui mažinant patyčias,  mikroklimato gerinimui. |
| 6. | Priežiūros mokykloje koregavimas | 2022 m. sausis | C1  2020-2021 m. | Direktorius | Vykdoma intervencija  patyčių ir kito nepriimtino elgesio atvejais. Sustiprinamas budėjimas „karštuose“ taškuose, mažinamas patyčių mastas gimnazijoje. |
| 7. | Naujai atvykusių mokinių supažindinimas su Olweus patyčių prevencijos programos taisyklėmis | 2021-2022 mm. | E-dienynas pagal R2 formą | I-IV gim. klasių vadovai |  |
| 8. | Keturių taisyklių prieš patyčias reguliarus naudojimas | Visus mokslo metus | C2 | I-IV gim. klasių vadovai | Mažinti patyčių atvejų skaičių, gerinti mikroklimatą, skatinti laikytis taisyklių. |
| 9. | I-II gim. klasių valandėlės pagal OPPP modelį. | Du kartus per mėnesį |  | I-II gim. klasių vadovai | Mokiniai įtvirtins ir taikys patyčių prevencijos taisykles bei  aktyviai dalyvaus sprendžiant patyčių atvejus. Taip pat diskutuos ir kitais klausimais, susijusiais su mokinių elgesiu, bendravimu, gerbūviu ir aplinka. |
| 10 | III-IV gimn. kl. valandėlės pagal OPPP modelį | Du kartus per pusmetį |  | III-IV gimn. kl. vadovai |
| 11. | Individualūs pokalbiai su mokiniais. | Visus mokslo metus | C2 | I-IV gim. klasių vadovai |
| 12. | Mokinių tarybos susirinkimai. |  | R4  Kitą dieną po susirinkimo  C3 | Pedagogas, atsakingas už mokinių tarybos veiklą | Mokiniai aktyviai dalyvaus sprendžiant aktualius klausimus,  susijusius su patyčių masto mažinimu  mokykloje, teiks pasiūlymus. |
| 13. | Tėvų (globėjų, rūpintojų) informavimas apie OPKUS visuotiniame susirinkime. | 2022 m. vasaris | C1 | Direktorius | Tėvai sužinos apie gimnazijoje vykdomą patyčių prevencijos  programą, jos efektyvumą, taikomas  priemones, veiksmus. Teiks pasiūlymus ir dalyvaus bendrose  veiklose sprendžiant patyčių problemas. |
| 14. | Tėvų (globėjų, rūpintojų) informavimas apie OPKUS I-II ir III-IV gim. klasių susirinkimuose. | 2 kartus per mokslo metus: spalis ir vasaris | C2 | I-II gim. klasių vadovai |
| 15. | OPKUS plano rengimas ir tvirtinimas. | 2021 m. spalis | Planas  2021 m. | Direktorius, koordinatorius,  MSG vadovai | OPKUS plane bus išdėstyti tikslai,  priemonės ir laiko grafikas, siekiant dirbti pagal OLWEUS programos  standarto reikalavimus. |
| 16. | Priminimas mokytojams ir aptarnaujančiam personalui apie patyčių atvejų registraciją, P1 procedūras. | 2021 m. rugsėjis  2022 m. kovas | P1  C1 | Visi mokytojai ir personalo darbuotojai  Direktorius | Registruojami netinkamo elgesio atvejai, taikomos poveikio priemonės. |
| 17. | Nukrypimų fiksavimas ir trūkumų pašalinimas. | Užfiksavus nukrypimą | A1  Pastebėjus nukrypimą  A2  Pašalinus nukrypimą | Atsakingas už veiklą asmuo  Direktorius | Registruojami OLWEUS programos vykdymo ir struktūros pažeidimai,  nukrypimai.  Registruojami OLWEUS programos vykdymo ir struktūros pažeidimai,  nukrypimai. Sudaromas veiksmų planas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_